অভিষেক বন্দ্যোপাধ্যায় ব্যাঙ্কশাল কোর্টে চ্যালেঞ্জ ছুড়ে দিয়েছিলেন মুকুল রায়ের দিকে।
এবেলা.ইন-এর প্রশ্নের উত্তরে অভিষেক বলেছিলেন, ‘‘বিশ্ববাংলা, জাগো বাংলা কোম্পানির সঙ্গে আমার কোনও যোগসূত্র রয়েছে যদি প্রমাণ করতে পারেন, তবে আমি রাজনীতির আঙিনায় পা রাখব না।’’
সেই চ্যালেঞ্জের ব্যাপারে বিজেপি নেতা মুকুল রায়কে প্রশ্ন করা হলে তিনি এক লাইনেই জবাব দেন এবেলা.ইন-কে। মুকুল বলেন, ‘‘আমি একটি কথাও কাগজ ছাড়া বলিনি। সাংবাদিক সম্মেলন করে পরে বিস্তারিত বলব। কিন্তু জেনে রাখুন, একটি কথাও কাগজ ছাড়া বলিনি।’’
বিশ্ববাংলা কোম্পানি ও জাগো বাংলা-র মালিকানা অভিষেক বন্দ্যোপাধ্যায়ের— ১০ নভেম্বর বিজেপির সভা থেকে কাগজ তুলে ধরে এমনই অভিযোগ করেছিলেন মুকুল রায়। 

এই বিষয়ে অন্যান্য খবর

অভিষেক রাজনীতি ছেড়ে দেবেন! মুকুলকে খোলা চ্যালেঞ্জ ছুড়লেন বিশ্ববাংলা বিতর্কে
মুকুলকে আইনি ঝটকা অভিষেকের, শোকজের নোটিশ আদালতের


তার পরে সরকার ও দলের তরফে সাফাই দেওয়া হলে অভিষেক আদালতের দ্বারস্থ হয়ে মুকুলের বিরুদ্ধে মানহানির মামলা করেন। আলিপুরদুয়ার আদালত নির্দেশ দেয়, আপাতত মুকুল রায় বিশ্ববাংলা বা জাগো বাংলা এবং অভিষেক বন্দ্যোপাধ্যায়কে জড়িয়ে কোনও মন্তব্য করতে পারবেন না।
মুকুলকে কী চ্যালেঞ্জ ছুঁড়েছিলেন অভিষেক। দেখুন ভিডিও:—
 

তার পরেও মুকুল রায় সাংবাদিক বৈঠক করে তোপ দাগাতে আদালত মুকুলকে কারণ দর্শানোর নোটিশ পাঠিয়েছে।
মঙ্গলবার ব্যাঙ্কশাল কোর্টে গিয়ে অভিষেক মানহানির ফৌজদারি মামলা করেন মুকুলের বিরুদ্ধে। নিজের বয়ানও রেকর্ড করেন মেট্রোপলিটান ম্যাজিস্ট্রেটে পূর্বা কুণ্ডুর এজলাসে।
সেখান থেকে বেরিয়ে এসেই অভিষেক চ্যালেঞ্জ ছুড়েছিলেন মুকুলের উদ্দেশে।